24. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 392 της 16-25 Οκτ. 1995   (ΦΕΚ Α΄ 217)  Αναδιάρθρωση Διεύθυνσης Αστυνομίας Θεσσαλονίκης. Έχοντας υπόψη: Τις διατάξεις του άρθρ. 11 παρ. 1 εδάφ. α΄, β΄ και στ΄ του Νόμ.1481/1984 «Οργανισμός Υπουργείου Δημόσιας Τάξης» (Α΄ 152), όπως το άρθρο αυτό αντικαταστάθηκε με το άρθρ. 1 παρ. 1 του Νόμ. 1590/1986 (Α΄ 49). 2.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (Α΄ 137), το οποίο προστέθηκε με το άρθρ. 27 του Νόμ. 2081/1992 (Α΄ 154). 3.Τις διατάξεις του Π.Δ. 137/1986 «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης» (Α΄ 51).   (Μετά τη σελ. 24,91062) Σελ.  24,91063 Τεύχος 1336 Σελ. 83 Οργανικές Διατάξεις Ελληνικής Αστυνομίας 4.ΑΑ.α.23-24   968 4.Τις διατάξεις του Π.Δ. 82/1993 «Περιορισμός συναρμοδιότητας κατά την έκδοση κανονιστικών διαταγμάτων και αποφάσεων σε θέματα αρμοδιότητας των Υπουργείων Προεδρίας της Κυβέρνησης και Δημόσιας Τάξης» (Α΄ 36). 5.Το γεγονός ότι από τις διατάξεις του παρόντος προκαλείται δαπάνη σε βάρος του κρατικού προϋπολογισμού. 6.Την 542/1995 γνωμοδότηση του Συμβουλίου της Επικρατείας, ύστερα από πρόταση του Υπουργού Δημόσιας Τάξης, αποφασίζουμε: Σύσταση - Μετονομασία Υπηρεσιών Άρθρ.1.-1.Στη Διεύθυνση Αστυνομίας Θεσσαλονίκης συνιστώνται και λειτουργούν οι ακόλουθες Υπηρεσίες που υπάγονται διοικητικά σ’ αυτή: α. Αστυνομικό Τμήμα Πλατείας Δημοκρατίας, με έδρα το Δήμο Θεσσαλονίκης. β. Αστυνομικό Τμήμα Άνω Πόλης με έδρα το Δήμο Θεσσαλονίκης. γ. Αστυνομικό Τμήμα Δενδροποτάμου με έδρα το Δήμο Μενεμένης. 2.Το Πρότυπο Αστυνομικό  Τμήμα Θεσσαλονίκης που προβλέπεται από τις διατάξεις του Π.Δ. 97/1995 (Α΄ 60), όπως τροποποιήθηκε με το Π.Δ. 216/1995 (Α΄ 115), μετονομάζεται σε Αστυνομικό Τμήμα Τούμπας. Αποστολή - Συγκρότηση - Αρμοδιότητες. Άρθρ.2.-1.Για τα θέματα που αφορούν την αποστολή, τη συγκρότηση και τις αρμοδιότητες των Αστυνομικών Τμημάτων του προηγουμένου άρθρου, τους βαθμούς διοικούντων, τα όργανα εσωτερικής υπηρεσίας και τη φρουρά τους, τα καθήκοντα αυτών και τα λοιπά συναφή θέματα  εφαρμόζονται ανάλογα οι σχετικές διατάξεις του Π.Δ. 97/1995 (Α΄ 60), όπως τροποποιήθηκε με τις διατάξεις του Π.Δ. 216/1995 (Α΄ 115), με την επιφύλαξη των διατάξεων του παρόντος διατάγματος. 2.Η τοπική αρμοδιότητα των ανωτέρω Τμημάτων καθορίζεται με τον πίνακα χωρογραφικής κατανομής σύμφωνα με τις διατάξεις της παρ. 6 του άρθρ. 11 του Νόμ. 1481/1984, όπως αντικαταστάθηκε με το άρθρ. 1 του Νόμ. 1590/1986. 3.Οι Αστυκτηνίατροι αξιωματικοί που υπηρετούν στη Διεύθυνση Αστυνομίας Θεσσαλονίκης όταν τοποθετούνται και εκτελούν υπηρεσία στα Αστυνομικά Τμήματα του παρόντος διατάγματος , υπάγονται διοικητικά στους διοικητές αυτών. Σε περίπτωση που είναι ανώτεροι κατά βαθμό των διοικητών των Αστυνομικών Τμημάτων υπάγονται απευθείας στην οικεία Διεύθυνση Αστυνομία.  Σελ.  24,91064 Τεύχος 1336 Σελ. 84 Συντονισμός - Εποπτεία ΄Αρθρ. 3.- 1.Τα Αστυνομικά Τμήματα που ιδρύονται ή μετονομάζονται με τις διατάξεις του παρόντος διατάγματος συντονίζονται, εποπτεύονται και ελέγχονται από το Διευθυντή της Διεύθυνσης Αστυνομίας Θεσσαλονίκης με τη βοήθεια και των Υποδιευθυντών του Επιτελείου αυτής, με την επιφύλαξη των διατάξεων της παρ. 4του παρόντος άρθρου. Τα ανωτέρω Αστυνομικά Τμήματα της Διεύθυνσης Αστυνομίας Θεσσαλονίκης κατανέμονται με διαταγή του Διευθυντή της σε τομείς, έκαστος των οποίων περιλαμβάνει περισσότερα του ενός Αστυνομικά τμήματα. ΣΕ κάθε Υποδιευθυντή Διεύθυνσης Αστυνομίας ανατίθεται με διαταγή του οικείου Διευθυντή ο έλεγχος, ο συντονισμός και η εποπτεία των Αστυνομικών Τμημάτων ενός ή περισσοτέρων τομέων. 2.Οι Υποδιευθυντές της Διεύθυνσης Αστυνομίας συντάσσουν τις εκθέσεις ικανότητας των διοικητών των Αστυνομικών Τμημάτων του άρθρ. 1 του παρόντος διατάγματος που ανήκουν στον τομέα τους, αφού προηγουμένως ζητήσουν έντυπα πληροφοριών από το Διευθυντή της διεύθυνσης Ασφάλειας Θεσσαλονίκης για τα θέματα της ειδικής αποστολής της. Επίσης οι ίδιοι γνωματεύουν επί των εκθέσεων που συντάσσουν οι Διοικητές των Αστυνομικών Τμημάτων. Σε περίπτωση σοβαρών υποθέσεων τάξης αναλαμβάνουν προσωπικά τη διεύθυνση των αστυνομικών ενεργειών, εφόσον κρίνουν τούτο αναγκαίο ή διαταχθούν σχετικά, και είναι υπεύθυνοι για την αποτελεσματική διεξαγωγή αυτών. 3.Ο Διευθυντής της Διεύθυνσης Αστυνομίας Θεσσαλονίκης γνωματεύει επί των εκθέσεων ικανότητας που συντάσσουν οι Υποδιευθυντές αυτού. 4.Ο Διευθυντής της Διεύθυνσης Ασφαλείας Θεσσαλονίκης με τη βοήθεια και των Υποδιευθυντών αυτής ελέγχει, εποπτεύει και συντονίζει τη δράση των Αστυνομικών Τμημάτων του παρόντος για τα θέματα της καθ’ ύλη αρμοδιότητάς του. Η διάταξη του τελευταίου εδαφίου της παρ. 2 του παρόντος άρθρου εφαρμόζεται ανάλογα και για τους Υποδιευθυντές της Διεύθυνσης Ασφαλείας Θεσσαλονίκης, όσον αφορά τις υποθέσεις αρμοδιότητάς τους. 4.ΑΑ.α.24 Οργανικές Διατάξεις Ελληνικής Αστυνομίας   969 Κατάργηση Υπηρεσιών - Τελικές διατάξεις Άρθρ.4.-1.Από την έναρξη ισχύος του παρόντος διατάγματος καταργούνται οι ακόλουθες υπηρεσίες της Γενικής Αστυνομίας Διεύθυνσης Θεσσαλονίκης. α. Οι Β και Γ Υποδιευθύνσεις Αστυνομίας Θεσσαλονίκης. β. Τα Γ, Δ, Ε, ΣΤ, Η, Θ, ΙΔ και ΙΘ Αστυνομικά Τμήματα Θεσσαλονίκης. γ. Τα Γ, Δ, Ε και Θ Τμήματα Ασφαλείας Θεσσαλονίκης. δ. Το Α Τμήμα Τουριστικής Αστυνομίας Θεσσαλονίκης. 2.Με την επιφύλαξη των διατάξεων του παρόντος διατάγματος τα διατηρούμενα Αστυνομικά Τμήματα της Γενικής Αστυνομικής Διεύθυνσης Θεσσαλονίκης εξακολουθούν να λειτουργούν σύμφωνα με τις σχετικές διατάξεις του Π.Δ. 161/1988 (Α΄ 74), τα οποία συντονίζονται, εποπτεύονται και ελέγχονται ως ακολούθως: α. Από την Α΄ Υποδιεύθυνση Αστυνομίας Θεσσαλονίκης τα Α, ΙΑ, ΙΒ και ΙΗ Αστυνομικά Τμήματα Θεσσαλονίκης και τα Αστυνομικά Τμήματα Νέων Επιβατών και Επανομής. β. Από τη Δ΄ Υποδιεύθυνση Αστυνομίας Θεσσαλονίκης τα Ι και ΙΖ Αστυνομικά Τμήματα Θεσσαλονίκης και τα Αστυνομικά τμήματα Λαγκαδά, Σοχού, Ασπροβάλτας και Ζαγκλιβερίου. γ. Από την Ε΄ Υποδιεύθυνση Αστυνομίας Θεσσαλονίκης τα ΙΓ, ΙΕ και ΙΣΤ Αστυνομικά Τμήματα Θεσσαλονίκης και τα Αστυνομικά Τμήματα Σίνδου και Κουφαλίων. δ. Από την Α΄ Υποδιεύθυνση Ασφάλειας Θεσσαλονίκης τα Ι, ΙΣΤ και ΙΖ Τμήματα Ασφαλείας Θεσσαλονίκης, το Τμήμα Ασφαλείας Σίνδου και τα Αστυνομικά Τμήματα Κουφαλίων, Λαγκαδά και Σοχού. ε. Από τη Β΄ Υποδιεύθυνση Ασφαλείας Θεσσαλονίκης τα Α και ΙΒ τμήματα Ασφαλείας Θεσσαλονίκης και τα Αστυνομικά τμήματα Επανομής, Νέων Επιβατών, Ζαγκλιβερίου και Ασπροβάλτας. 3.Οι ανωτέρω Υποδιευθύνσεις Αστυνομίας και Ασφαλείας εξακολουθούν να λειτουργούν, σύμφωνα με τις αντίστοιχες διατάξεις των άρθρ. 12 και 13 του Π.Δ. 161/1988. 4.Το Β΄ Τμήμα Τουριστικής Αστυνομίας Θεσσαλονίκης μετονομάζεται σε Τμήμα Τουριστικής Αστυνομίας Θεσσαλονίκης και υπάγεται διοικητικά στη Διεύθυνση Αστυνομίας Θεσσαλονίκης. Έναρξη ισχύος Άρθρ.5.-Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.   